Donderdagaand: 31 Maart 2016
​Goeie naand almal: Hallo Kenya: A bit better development over the western parts of the country, with in few showers in the south-west and extreme north.
Lyk of daar ‘n redelike sterk straalstroom voorkom oor die suid-Vrystaat en die noordelike dele van Oos-Kaap. Straalstrome maak die bolug heelwat meer onstabiel en die rede dat daar ‘n klompie storms voorkom, aangedui in groen. Daar is weer ‘n swak koue front wat wes van die Kaap ontwikkel maar is nog in sy babaskoene, hoop die ou ontwikkel sterker. Die model dui aan dat die ou sterker word en later môre by die Kaap kan aankom. Met die toename in middelvlak vog, geel strook, behoort minimums nie te rof te daal vannag nie. Dit sal wel koud word oor die dele maar ‘n graad of warmer as vroeg vanoggend. Verder is daar nie veel om oor te skinder nie…..
Woensdagaand: 30 Maart 2016
​Goeie naand almal: Hallo Kenya: A few storms/showers in the west and south-west and one odd one in the north.
Die koue front sleep sy stert deur die Kaap en daar waai ‘n sterk wind oor die berge, die wolke wat soos sardientjies ingepak is oor die berge toon berg golwe of te wel turbulensie. Dit is juis as die vliegtuie begin daal om te land dat die turbulensie die ergste gevoel word. Die ,,wolke’’ oor die binneland is meestal middel en hoë wolke, en al wat die menere sal doen is om maksimum uitstraling so bietjie in toom te hou. Buiten vir ‘n bietjie reën oor die suid-wes Kaap is daar niks verder om te rapporteer nie…..
Woensdagoggend: 30 Maart 2016
​Goeie môre almal: Hallo Kenya: A fairly good defined storm just to the west, with a partial areas in the south-west with showers and perhaps a thundershower. We are allowed to hope that this system will move in over the western areas as the day progress. An odd shower or two in the extreme north.
Die koue front wat gister so mooi gelyk het wes van die Kaap, ja het by die Kaap uitgekom maar met die gebrek aan goeie koue lug agter die front het die ou so te sê platgeval met skaars meetbare reën oor ‘n paar plekke wat gewissel het van druppels tot sowat 1-2mm. Daar is nog ‘n koue front by die Kaap vanoggend wat weer ‘n leksel reën kan maak en dan is daar nog een oppad. Beide toon min koue lug agter die front lyn. Die geel kolle (Ingetrek) is ‘n bietjie middel en hoë vlak vog maar met bitter min vog aan die oppervlakte kan ek nie iets noemenswaardig uit dit aflei nie. Oor die binneland het meeste manne en dames sekerlik al agter gekom dat die oggend nou ‘n byt het, temperature val soos ‘n klip in die vroegoggend en net voor sonsopkoms maar uitgesluit een of twee plekke is die temperatuur nog bokant 4 C en daar is nog nie algemene ryp nie. Wel, nou nie veel van ‘n storie nie, geniet die dag…..
Dinsdagoggend: 29 Maart 2016
Goeie môre almal: Hallo Kenya: Mostly just a few spots with cloud (see yellow) and in the green area a few showers/storms in the afternoon and evening.
Daar is vanoggend net-net genoeg aanlandige vloei oor die Laeveld en op die platorand, (sien blou) en daar is kolletjies met misreën in die Tzaneen gebie4d, maar dit is nog te min, die outomatiese weerstasies (6) in die streek tel nog nie enige meetbare reën op nie. Temperature het soos verwag skerp gedaal oornag en uitgesluit een of twee plekke oor die oos-Kaapse binneland is almal bo-kant 4 C. Hoekom gebruik ek 4 C as norm? Wanneer dit windstil is en die temperatuur daal onder 4 C op 1.25 meter ( hoogte wat temperatuur gemeet word) kan die temperatuur op grasperk hoogte so laag as -0.1C wees, wat ligte witryp vorming kan uitwys. Hoe nader aand 0 C sal jou kanse dus al hoe groter word vir die vorming van witryp, of jy nou in Gauteng of die Noord-Kaap bly, die norm bly dieselfde. Die blou kol noord-wes van PE is min of meer ‘n aanduiding hoe die kuslaag aangeskuif het en dan die koue front wat nader skuif aan die Kaap. Die koue front word baie mooi voorgestel deur die model en behoort rond-om 2nm by die Kaapse agterdeur te staan met ‘n sterk toename in wind. Let egter op dat die koue front nie vreeslike koue in sy stert het nie, so ja daar is ‘n goeie kans vir reën maar ek sou graag meer koue lug wou sien agter die koue front om op dieselfde vlakke te reën as die vorige een. Ongeag, dit is ‘n teksboek koue front en daar behoort ten minste ‘n paar mm reën voor te kom, en altyd ‘n bietjie meer in die berge.
Met die wolk toename oor die oostelike dele van die land behoort dit nie weer rof warm te word oor Noord-KZN en die Laeveld nie, maar onthou daar is nog steeds geen reën om van te praat nie, dus ja, die vuur-indekse is laer maar ook nou nie so laag dat jy/sy wild en wakker sonder die nodige bystand kan brand nie…..Die meeste gebiede in die suid-wes Kaap het genoeg reën met die vorige koue front gekry dat selfs met ‘n sterk toename in wind die indekse nog steeds onder 60 basis punte te hou, dit is egter nie geldig vir die Klein en groot Karoo nie.
Dinsdagaand: 29 Maart 2016
​Goeie naand almal: Hallo Kenya: The same pattern repeat itself, a few cloudy patches (yellow) with some isolated showers in the extreme north, west and south-west (green)
Die koue front het toe amper al sy stoom verloor, as daar nie behoorlike koue lug agter die koue front inwig nie, is dit net soos om die krag van die koue front uit die muurprop te trek. Die koue lug agter die koue front is die kragopwekker vir ‘n koue front, sonder die koue lug is die eindproduk dat dit net sowat 0.2mm tot 1mm gereën het, hopelik het daar bietjie meer in die berge geval. Die kuslaag sit in die omgewing van Oos-Londen met warm semi-bergwind toestande oos van die laag en koeler aanlandige vloei agter die kuslaag (wes) Wanneer so ‘n kuslaag deurbeweeg gaan dit meeste kere gepaard met ‘n baie sterk wind, maar gelukkig hou dit nie te lank aan nie. Met min tot baie min vog oor die binneland sal die temperature weer skerp daal oornag en veral vroegoggend net voor sonsopkoms die koudste wees. Die bietjie vog, sien geel, sal help dat minimums in die strook nie te kwaai daal nie, nog kou maar nie rof koud nie….
Maandag laatnag: 28 Maart 2016
Koue front nog oppad vir die Kaap...
Maandagaand: 28 Maart 2016
​Goeie naand almal: Hallo Kenya: The story remain the same, partly cloudy and warm in the west with a few isolated showers or thundershowers in the extreme west and south-west, remain hot and humid.
Dit was sommer net baie warm in die Laeveld en noordelike dele van KZN en dit was duidelik uit die data dat die brandgevaar baie hoog was oor die streke. Dit was ook warm en droog oor die binneland, met lae vogvlakke, so ek hoop nie daar was on-nodige vure wat gebrand het nie. Meat die dat die vog so laag is gaan minimum temperature weer skerp daal oor die binneland en vlakke van tussen 3-5 C behoort die norm te wees oor die sentrale binneland, ietwat beter oor die noordelike dele, en dan behoort die koue front wat julle nou wes van die land sien heelwat nader te kom oornag wat die wind oor die westelike dele van die land sal laat toeneem. Temperature sal ook skerp daal in die weste, maar met wind val die temperature nie so kwaai nie. As jy in ‘n strook bly waar daar min wind voorkom, soos naby ‘n rivier, kan temperature ook laag daal, maar alhoewel naby nog nie regtig ryp temperature nie….
Die koue front behoort teen môremiddag/aand reën te begin maak oor die Kaapse gebiede…
Maandagoggend: 28 Maart 2016
​Goeie môre almal: Hallo Kenya: And the trend continue, mostly warm and most in the west with a few afternoon showers but hot and humid in the east with no significant rain expected….
Die 2de koue front sleep deur die suidkus gebiede en die wind wikkel alreeds baie sterk langs die kusgebiede. Die ligblou gebiede (ingetrek) is waar daar wolke is vanoggend, met die sterk wind dink ek nie daar kan veel mis wees nie, wel een of twee verdwaalde reënbuie. Wat baie duidelik uitstaan vanoggend is die baie lae vog oor noord KZN, en met geen noemenswaardige reën vir die afgelope 5 tot 6 dae nie, gaan die brandgevaar skerp toeneem, en hier moet ons nie vergeet dat dit ‘n kombinasie gaan wees van termiese en gradient wind, breek daar wel ‘n vuur uit hetsy doelbewus of nie, gaan die termiese wind net nog sterker word. Daar is ook nie juis vog oor die sentrale binneland, vertoon nou dalk hoog met die lae temperature maar ook die vogvlakke gaan skerp daal deur die dag, en die brandgevaar sal ook oor die dele skerp toeneem. Temperature het gedaal tot 3 C en selfs laer oor talle plekke vanoggend, onder 3-4 C kan ligte ryp vorm op grasperk hoogte maar dan moet dit windstil wees. As julle terug kyk sal julle sien dat die koue front nie juis ver land ingeslaan het nie, maar met die dat die son nou al noord van die ewenaar beweeg, beweeg ons nou vinnig na vroeë winter toestande. Koud in die nag maar nog sonnig en aangenaam deur die dag. Dit is egter nou die tyd om aandag te skenk aan jou diere en of plante, daar is heelwat wat mens kan doen om beheer uit te oefen..
Onthou, dit is die laaste dag van die super lang naweek, die paaie gaan rof besig wees, ry effe vroeër, en ry versigtig….terug huistoe….
Sondagoggend: 27 Maart 2016
​Goeie môre almal: Hallo Kenya: Again not much going on in the weather, will become hot and humid during the day and the green spots, mostly in the west and south-west have a chance for a few showers.
Die eerste behoorlike koue front het oor die Kaap inbeweeg gister en daar is ‘n paar plekke met wind skade en daar kan seker ook ‘n paar dakke wees wat lek. As die wind sterk waai met reën waai dit die water onder dakke in, het dit self ervaar in die tyd wat ek daar gebly het. Daar kom ligte reën voor in die Springbok sowel as Calvinia gebiede en dit is koud en klam. Doe eerste koue front gaan oor die volgende klompie ure erg begin verswak maar dit sê nie dat die temperature ewe skielik gaan toeneem nie, maar seker as jy in die suide van die land bly dat jou diere beskerm is, en genoeg kos. .n 2de koue front vorm in die koue lug agter die eerste een, en op die 2de foto wys ek waar die front kan wees teen 2nm. Die wind gaan baie sterk tot storm sterk wees langs die kusgebiede in die suide. Oor die binneland meestal sonnig, bietjie koud vanoggend maar ek verwag ‘n baie billike dag.
Die swak tropiese laag in die kanaal wil nog nie die wyk neem nie, een van die redes dat die band buie nie Gauteng gehaal het nie (Gister)
Sondagaand: 27 Maart 2016
​Goeie naand almal: Hallo Kenya: The same story again, not much just the odd shower/storm in the west and south-west, see green. Otherwise mostly fine and warm, but humid.
Die area in rooi oor die berge van die suid-wes Kaap dui op baie sterk berg-golwe of te wel turbulensie. Dit is ook ‘n aanduiding dat die wind nog steeds baie sterk is oor die toppe van die berge. Die wind is ook nog baie sterk tot naby stormsterkte oor die Overberg gebied en gaan oos uitbrei die nag in tot sover as PE. Enkele verdere buie reën het voorgekom oor die Kaapse gebiede terwyl die 1ste koue front redelik vinnig opgebreek het. Alhoewel die eerste koue front opgevou het, is daar nog steeds sterk wind oor die Karoo met min vog, wat beteken dat die minimum temperature skerp gaan daal oornag oor die suidelike dele van die Noord-Kaap en Karoo. Die temperatuur was nog 5nm ongeveer sowat 20 C oor die sentrale Karoo, maar met min vog en wind-beskutte gebiede kan die temperatuur skerp daal oornag. As voorsorgmaatreël maak seker jou bokke en skape is goed beskut teen die wind, en al wys die temperatuur 5 of 6 C, en jy bly in ‘n strook met meer wind, voel 5-6 C (gemeet) meer na 1-2 C. Hoe sterker die wind met lae temperature hoe kouer sal dit voel. Oor die res van die land meestal mooiweer en alhoewel nou nie yskoud nie, sal temperature met die min vog maak dat minimum temperature môre oggend laer sal wees as wat vanoggend die geval was.
Wel, dit is die storie vir nou, as jy in die suide van die land woon, maak seker dat jou warm goed naby is, ‘n kaggelvuur sal ook help. (Dit is nou nie stedelike gebiede….)